Selman Stërmasi

Selman Stërmasi (1908-1976) ishte një futbollist, trajner dhe president i skuadrës KF Tirana dhe cilësohet si një nga lojtarët më të mëdhenj të të gjitha kohërave dhe një nga trajnerët më të famshëm.

Gjatë viteve 1990 Stërmasi u nderua nga Federata Shqiptare e Futbollit, e cila i dha emrin Selman Stërmasi stadiumit të dytë më të madh në Tiranë: Stadiumi "Selman Stërmasi".

Në 1934 ai doli kampion në kërcim së larti (1.71m).

Historiku i jetës
 9 maj 1908: Lindi në Tiranë
 1925: Anëtar i kryesisë së shoqërisë "Agimi"
 1926: Një nga themeluesit e shoqatës "Sport-Klub Tirana", duke i ofruar edhe ndihmë financiare
 1928: Kryen studimet në Akademinë e Edukimit Fizik të Romës
 1930-1938: Në shtatë sezone futbollistike, gjashtë herë kampion kombëtar me ekipin "Sport Klub Tirana", duke u spikatur në lojën e fortë, elegancë dhe teknikën e lartë.
 1934: Rekordmen në kërcim së larti me rezultatin 1.71 m.
 1933, 1934, 1935: Pjesëmarrës në Olimpiadat Ballkanike të organizuara përkatësisht në Athinë, Zagreb dhe Stamboll.
 1937: Presidenti i parë i "Sport Klub Tiranës".
8 prill 1939: Organizator i demonstratës antifashiste që u zhvillua në Tiranë.
 1944-1946: Trajner i "Sport Klub Tiranës". Ekipi del nënkampion dhe zhvillon disa takime ndërkombëtare me skuadra të njohura jugosllave, si "Ylli i Kuq", "Lubjana", "Maqedonia", "Metallac", "Buduçnost", etj.
 1945: Rikrijohet Federata e Sporteve të Shqipërisë, duke qenë anëtar i Këshillit të saj.
 1946: Largohet në mënyrë demonstrative nga konferenca e organizuar, duke kundërshtuar vendimin për ndërrimin e emrit të klubit nga "Sport Klub Tirana" në "17 nëntori"
 9 nëntor 1976: Ndahet nga jeta pas një sëmundje të rëndë, azotemi në veshka.
 26 maj 1993: Këshilli Bashkiak i Tiranës vendos që stadiumi "Dinamo" të emërrohet stadiumi "Selman Stërmasi".

Referime

 Shih edhe 
Stadiumi "Selman Stërmasi"

Lidhe të jashtme
 Biografia tek faqja KFTirana.info

Kategoria:Lindje 1908
Kategoria:Vdekje 1976
Kategoria:Futbollistë nga Tirana
Kategoria:Futbollistë shqiptarë
Kategoria:Futbollistë në KF Tirana
Kategoria:Trajnerë shqiptarë futbolli
Kategoria:Trajnerë në KF Tirana